**Municipiul Tîrgu-Mureş (nu produce efecte juridice)\***

**Administraţia Serelor, Parcurilor şi Zonelor Verzi PRIMAR,**

**Nr. 564/9 mai 2017 dr. Dorin Florea**

**EXPUNERE DE MOTIVE**

**privind aprobarea preţului maxim/de referinţă/ de pornire a licitaţiei în vederea exploatării şi transportul masei lemnoasă ce urmează a fi recoltată în anul 2017, din fondul forestier proprietate a Municipiului Tîrgu Mureş**

Având in vedere prevederile art.1 lit q din HG 617/2016 de aprobare a Regulamentului de valorificare a masei lemnoase din fondul forestier proprietate publică, publicat in Monitorul Oficial nr.684-02.09.2016, precum şi Decizia 383 din 28.09.2016 a Regiei Naţionale a Pădurilor, „preţurile de referinţa” pentru masa lemnoasă din fond forestier proprietatea publica a Municipiului Tg. Mures, pentru anul de productie 2017 se stabilesc conform anexelor 1-5 la decizie şi se supun spre aprobării Consiliului Local al Municipiului Targu Mures.

Pretul de referinta s-a determinat pe baza antedevizelor de exploatare şi transport a masei lemnoase respectiv a normelor de consum pe utilaj/oră/om, normative aplicate lucrărilor silvice în colaborare cu Ocolul Silvic Tîrgu Mureş, pe 4 partizi de exploatare cât şi a ofertelor de piaţa, în functie de specii/grupa de specii, grade de accesibilitate, sortimente dimensionale si natura produsului.

Pretul de referinta este cel prevăzut în anexa nr. 1 la proiectul de hotărâre şi va constitui nivelul maxim admis la licitaţie.

**Director ASPZV**

**Sava Mihai**

**R O M Â N I A**

**JUDEŢUL MUREŞ**

**CONSILIUL LOCAL MUNICIPAL TÎRGU MUREŞ**

**Proiect**

**(nu produce efecte juridice) \***

**PRIMAR**

**dr.Dorin Florea**

**H O T Ă R Â R E A nr. \_\_\_\_\_\_\_**

**din \_\_\_\_\_\_\_\_\_\_\_\_\_\_\_\_\_\_\_\_2017**

**privind aprobarea preţului maxim/de referinţă/ de pornire a licitaţiei în vederea exploatării şi transportul masei lemnoasă ce urmează a fi recoltată în anul 2017, din fondul forestier proprietate a Municipiului Tîrgu Mureş**

Consiliul local municipal Tîrgu Mureş, întrunit în şedinţă ordinară de lucru,

Văzând Expunerea de motive nr.564 din 9 mai 2017 privind aprobarea preţurilor de referință, pentru masa lemnoasă ce urmează a fi recoltată în anul 2017, din fondul forestier proprietate a municipiului Tîrgu-Mureş, prezentată de Administraţia Serelor, Parcurilor şi Zonelor Verzi,

În baza prevederilor Codului Silvic, a Legii nr. 46/2008 privind reglementarea regimului silvic şi administrarea fondului forestier naţional, republicată, cu modificările şi completările ulterioare, pentru aprobarea atribuţiilor ocoalelor silvice de stat şi ale celor constituite ca structuri proprii, a obligaţiilor ce revin deţinătorilor de păduri, în vederea respectării regimului silvic, precum şi a Regulamentului de aplicare a Ordonanţei de urgenţă a Guvernului nr. 139/2005 privind administrarea pădurilor din România, conform Deciziei nr. 383 din 28.09.2016 a Regiei Naţionale a Pădurilor.

În temeiul prevederilor art. 36, alin. (1), alin. (2), lit. „b”, „c”, „d”, art.45 (1) şi art. 115, alin. (1), lit. „b” din Legea nr. 215/2001 privind administraţia publică locală, republicată,

**H o t ă r ă ş t e :**

Art. 1. Se aprobă preţul maxim de referință în vederea exploatării şi transportul masei lemnoase ce urmează a fi recoltată în anul 2017 din fondul forestier proprietate a Municipiului Tîrgu-Mureş, în valoare de 83,00 lei/mc - fără TVA, conform anexei 1 care face parte integrantă din prezenta hotărâre

Art. 2. Cu ducerea la îndeplinire a prevederilor prezentei hotărâri se încredinţează Executivul Municipiului Tîrgu-Mureş prin Administraţia Serelor Parcurilor şi Zonelor Verzi, Serviciul de administrare a fondului forestier şi întreţinere a spaţiilor verzi.

**Art. 3.** În conformitate cu prevederile art. 19 alin 1. Lit. e, din Legea nr. 340/2004 republicată, privind instituția prefectului și art. 3 alin. 1 din Legea nr. 544/2004, Legea contenciosului administrativ, prezenta hotărâre se înaintează Prefectului Județului Mureș pentru exercitarea controlului de legalitate.

**Viză de legalitate,**

**Secretarul Municipiului Tîrgu-Mureş**

**Szoverfi Vasile**

**Administraţia Serelor, Parcurilor şi**

**Zonelor Verzi Anexa nr. 1**

**Preţ de referinţă**

**Preţ maxim de pornire a licitaţiei în vedere exploatării şi transportul**

**masei lemnoase ce urmează a fi recoltată în anul 2017**

|  |  |  |  |  |
| --- | --- | --- | --- | --- |
| **Partida** | **Cantitate de exploatat/recoltat**  **mc** | **Cost maxim**  **lei/mc** | | **Observaţii** |
| **fără TVA** | **cu TVA** |
| **6912** | **1305** | **83,00** | **98,77** | **Preţul include exploatarea, debitarea, curăţirea de crengi, şi transportul la sediul ASPZV.** |
| **6908** | **99** | **83,00** | **98,77** |
| **6905** | **330** | **83,00** | **98,77** |
| **6909** | **16** | **83,00** | **98,77** |

**Intocmit,**

**Bako L. Attila**